Kuv mus kuaj mob raws li txhua xyoo. Kuv tus kws kho mob nug kuv tias kuv puas paub saib
kuv puas mob ntsws qhuav (lossis hu ua TB Status).
Kuv tsis paub nws hais dabtsi. Nws tau qhia kuv tias Minnesota Department of Health txhawj
txog cov tibneeg uas tuaj lwm lub teb chaw hauv ntiajteb tuaj uas muaj tibneej mob ntsws
qhuav ntau heev thiab tsis muaj tshuaj zoo kho es kis tau rau lwm tus.
Nws paub hais tias kuv yug thiab loj hlob rau Thaib Teb tuaj. Nws xav kom kuv tiv thaiv
kuv tus kheej thiab kuv tsev neeg kom zoo tshaj li kuv ua tau.
Nws thiajli nug kuv tias kuv puas xav paub saib kuv puas tau mob ntsws qhuav dua.
Kuv teb nws tias kuv tsis muaj mob ces cia li.
Nws hais rau kuv tias qhov kuv tsis hnov mob yog ib yam zoo, tiamsis nws kuj qhia rau kuv
paub hais tias 25 feem cov tibneeg nyob ntiajteb mob ntsws qhuav tiamsis ntau tus uas raug
tud kab mob kuj tsis hnov mob vim tus kab mob tsis tau huam hauv lawv lub cev,
Nws hais rau kuv tias tejzaum kuv twb kis tau tus kab mob tiamsis kuv tsis paub xwb.
Yam muaj xwm mas yog tias cov tibneeg muaj tus kab mob tsis paub ces tsis nrhiav tshuaj
kho, ces thaum tus kab mob loj hlob kho nyuaj tshaj lawv mam li paub. Nws thiaj li hais
rau kuv tias cov kev kuaj ntsws qhuav tsis mob thiab txoj kev paub kuv li TB Status yuav
pab tau kuv xwb. Nws hais rau kuv tias kab mob ntsws qhuav
thiab tus kab mob ntsws qhuav tseem tsis tau ua yus mob los yeej muaj tshuaj kho es kuv
thiajli kam. Kuv ceeb kiag thaum tus kws kho mob qhia kuv
tias lawv kuaj tau tus kab mob ntsws qhuav TB nyob hauv kuv lub cev lawm.
Tom qab nws kuaj thiab thaij duab kuv lub hauv siab tag, nws paub tias kuv kis tau tus
kab mob ntsws lawm tiamsis tus kab mob hauv kuv lub cev tsis tau huam kom kuv hnov mob.
Cov tibneeg mob li kuv kws kho mob hu tias muaj mob ntsws tiamsis tsis tau huam lossis
Latent Tuberculosis (LTBI). Lawv nrhiav tau tus kab mob hauv kuv lub cev
ua ntej kuv kis tau rau kuv tsev neeg los yog kuv cov phoojywg.
Kuv tsis paub kuv kis tau tus kab mob no qhov twg los los yog mob thaum twg lawm.
Kab Mob Ntsws Qhuav yog ib yam kab mob ntau tus tibneeg raug thiab kws kho mob pom ntau
heev. Tus kab mob no kho tau yog tus tibneeg mob noj tshuaj thiab kuaj raws li qhia.
Thaum peb hais txog Kab Mob Ntsws Qhuav, peb hais txog ob nqe: tus tibneeg ua mob ntsws
qhuav twb huam lawm hu active Tuberculosis thiab tus tibneeg muaj tus kab mob nyob hauv
nws lub cev tiamsis tsis tau huam ua hu Latent Tuberculosis (LTBI).
Ib tug tibneeg ua kuaj tau hais tias mob ntsws qhuav xwsli active TB feem ntau mob raws li
no: • Hnoos
• Hnoos tau ntshav • Mob hauv siab, los yog mob thaum ua pa
thiab hnoos • Cia li yuag
• Nkees • Kub
• Tawm hws thaum ntsaus ntuj • Ua npaws
Tibneeg uas hnov mob raws li no kis tau lwm tus neeg. Tus kab mob kis tau lwm tus thaum
tus tibneeg mob ntsws qhuav hnoos los yog txham los hu nkauj es lwm tus nyob ze nqus
tau cov pa kab mob ntsws rau hauv lawv lub cev lawm.
Thaum kuaj tau lawm, lawv yuav tsum kho raws li kws kho mob qhia tseg yuav siv sijhawm
li 6-24 lub hli raws li tus kab mob ntsws lawv muaj zog li cas.
Yog tsis kuaj thiab kho raws li kws kho mob qhia, tus tibneeg mob yuav kis kab mob tau
rau cov tibneeg nyob ze lawv. Yog tsis kuaj thiab kho, tus kab mob no ua tau tibneeg tuag.
Qhov txhawj, ib tus tibneeg uas kuaj tau tias mob tsws qhuav tiamsis tsis tau huam yuav
tsis hnov mob thiab nws tsis muaj peevxwm
kis kab mob ntsws qhuav rau lwm tus. Qhov tiag, feem tau cov tibneeg mob ntsws qhuav
tsis tau huam twb tsis paub hais tias lawv muaj mob li.
Thaum tus mob tseem zoo li no, lawv tsis muaj peejxwm kis lwm tus.
Yam muaj xwm mas yog hais tias cov tibneeg ua muaj tus kab mob ntsws hauv lawv lub cev
LTBI tsis kho raws kws kho mob hais tseg, es
tus mob huam los ua active TB thaum lawv lub cev tsis muaj zog, lawv muaj lwm yam mob,
lawv laus, los yog tseem raug kab mob xws li ntshav siab los lwm yam kev noj tsis qab
nyob tsis zoo. Nws tseemceeb heev kom cov tibneeg muaj kab
mob ntsws tsis tau huam los yog LTBI nyob hauv lub cev nrhiav kev kho ua ntej tus kab
mob huam ua active TB. Kev kho thaum tus kab mob tsis tau huam los
yog LTBI kho ceev thiab yoojyim tshaj thaum tus kab mob huam los ua active TB.
Kev kuaj kom paub saib koj puas mob ntsws qhuav tsis nyuaj li. Koj cov tibneeg kho mob
kuaj xyuas yoojyim thiab nrawm heev. Muaj ob txoj kev kuaj saib xyuas tus kab mob
ntsws qhuav los yog TB bacteria hauv koj lub cev: kuaj ntawm koj daim nqaij daim tawv los
yog TB skin test thiab kuaj ntshav. Kuaj kom koj paub saib koj qhov TB status
yog li cas es koj thiajli yuav pab tau koj tus kheej, koj tsev neeg, thiab koj lub zej
zos noj qab nyob zoo.
Peb, nyob hauv Minnesota Department of Health, muaj siab yuav ua haujlwm kom lub ntiaj teb
txhob muaj tus kab mob ntsws qhuav los lawm. Koj yuav tau pab peb es koj lub zej zog thiaj
li noj qab nyob zoo. Peb xav kom koj thiab koj tsev neeg tuaj kuaj
saib nej puas muaj mob ntsws qhuav los yog TB infection.
Kuaj kom koj paub koj qhov TB status. Yog koj kuaj es paub tias koj mob ntsws qhuav,
koj yuav tsum mus kom koj tus kws kho mob thaij duab koj lub hauv siab xyuas saib koj
puas muaj tus kab mob ntsws qhuav tsis tau huam nyob koj lub cev los kuaj ntxiv saib
koj puas muaj kab mob ntsws qhuav ua twb huam lawm.
Txhawm hais tias koj qhov TB status zoo li cas los, peb xav kom koj nrhiav kev pab kho
los ntawm kws kho mob muaj ntaub ntawv. Muaj ntau txoj hau kev kho es koj thiab koj
cov neeg kho mob mam li xaiv kom haum koj. Txhob tos kom koj muaj mob tso es mamli nrhiav
kev pab. Kuaj kom koj paub koj qhov TB status. Tiv
thaiv koj tus kheej, koj tsevneeg, thiab neeg zej zog.
Kuv ntshai heev thaum kuv nyuam qhuas paub tias kuv muaj tus kab mob ntsws qhuav tsis
tau huam nyob hauv kuv lub cev, tiamsis cov tibneeg kho mob thiab kuv tsev neeg pab kuv
es kuv twb noj tshuaj kho kuv kom zoo lawm. Kuv zoo siab vim tias kuv paub hais tias kuv
tiv thaiv tau kuv tus kheej thiab kuv tsev neeg ntawd ib tug kab mob uas tua tau tibneeg.
Txhob ntshai. Kuaj saib koj puas mob. Kawm koj qhov TB status es koj thiajli pab tau
koj tus kheej thiab cov tibneeg koj hlub kom sawvdaws noj qab nyob zoo.
Yog xav paub ntxiv, thov mus xyuas: https://www.health.state.mn.us/tb